Kviteseid gård

Kviteseid gård (senere også kalt Kviteseid prestegård og Kviteseid gamle prestegård) er en storgård i Kviteseid, som ligger på en flate mellom Kviteseid gamle kirke i vest og Kviteseidvannet i øst.

Navnet på norrønt var Hvítiseið, hvor det første leddet var en genitivsform av «Hvítir» (den hvite), og navnet er å forstå som eidet mellom den vestlige ende av Kviteseidvannet og den nordlige ende av Nisser. Området ved Kviteseid gård og Kviteseid gamle kirke var Kviteseids naturlige sentrum fra svært gammel tid, trolig i langt over tusen år; dette området ovenfor Kviteseidbukti ved Kviteseidvannet bærer flere tegn på tidlig beboelse og handelsplass med vannveier og dalsøkk som møtes. Kviteseid gård har i århundrer vært Kviteseids fremste gård og var i mange hundre år embedsgård for sognepresten i Kviteseid; flere av sogneprestene hadde også embedet som prost i Øvre Telemark. Etter å ha vært kirkegods siden middelalderen ble gården i 1870 privatisert og solgt til jernverkseier Diderik Cappelen, Ulefoss, gift 1886 med Eleonore Løvenskiold (1866–1949), og deres etterkommere i familien Cappelen eier gården.

Hovedbygningen brant ned i 1764 og gården ble bygget opp på nytt i 1769. I dag består tunet av syv bygninger som danner en firkant. Hovedbygningen er laftet i to etasjer med helvalmet tak. Bygningene er fredet.Kviteseid gamle prestegård, kulturminnesok.no

Prestegården Moland (Morland) i Fyresdal ble i 1770-årene gjenoppbygget etter forbilde av Kviteseid gård.

 Brukere og eiere 
Jens Michelsen (død 1633), sogneprest i Kviteseid og prost i Øvre Telemark til 1633
Peder Povelsson Paus (1590–1653), sogneprest i Kviteseid og prost i Øvre Telemark 1633–1653, gift med Johanne Madsdatter
Amund Hansson Morland (1624–1700), sogneprest i Kviteseid 1655–1700 og prost i Øvre Telemark 1698–1700, i 1. ekteskap gift med Peder Paus' enke Johanne, i 2. ekteskap gift med Åse Christensdatter fra Borgestad gård (datter av Christen Andersen og Anne Gundersdatter)
Hans Povelsson Paus (1656–1715), kapellan 1683–1700 og sogneprest i Kviteseid 1700–1715, gift med Susanne Morland (1670–1747), datter av Amund Morland og dennes 2. ektefelle Åse Christensdatter; sønnesønn av Peder Povelsson Paus
Otto Stoud (1677–1731), sogneprest i Kviteseid 1716–1731
Hans Jacob Bloch, sogneprest i Kviteseid.Hans Jacob Wille: Beskrivelse over Sillejords præstegiæld i øvre Tellemarken i Norge 
Niels Windfeld (1735–1810), sogneprest i Kviteseid og gift 2. gang med Christence Paus, datter av sorenskriver i Øvre Telemark Hans Paus og Andrea Jaspara Nissen samt oldebarn av Hans Paus nevnt over
Jens Zetlitz (1761–1821), sogneprest i Kviteseid 
Magnus Brostrup Landstad (1802–1880), sogneprest i Kviteseid i 1832–1839
Diderik Cappelen (1856-1935), jernverkseier og kammerherre, Ulefoss
Harald Severin Diderik Cappelen (1892–1980), godseier, Ulefoss
Diderik Cappelen (1923–2017), sivilingeniør, Ulefoss

 Referanser 

 Eksterne lenker 


Kategori:Kulturminner i Kviteseid
Kategori:Gårder i Telemark
Kategori:Prestegårder i Norge
Kategori:Fredete byggverk i Telemark
Kategori:Byggverk i Kviteseid